Վերջին հիմնավորումն էլ այն է, որ գործող խորհրդարանը չի արտահայտում հանրության տրամադրությունները: Դա շատ հաստակ է, և այն հանգամանքը, որ Հանրապետական խմբակցությունը կառչել է Ազգային ժողովից, բոլորովին չի բխում հանրության շահերից և կամքից: Խնդիրն այն է, որ նրանք հասկանում են՝ դա իշխանության մեջ լինելու իրենց վերջին շանսն է, որովհետև, նվազագույնը՝ առաջիկա 10 տարիների ընթացքում, Հանրապետական անվանում կրող կուսակցությունն ուղղակի դատապարտված է ձախողման: Այդ իսկ պատճառով՝ նրանք հիմա կարող է փորձեն սաբոտաժ անել այն սահմանադրական փոփոխությունները, որոնք անհրաժեշտ են Ազգային ժողովը լուծարելու համար: